載客的士逆線行駛!觀塘轉錯彎亂駛超狂調頭 車cam片流出1招舉報
作為載客的「搵食車」,居然連路牌指示都沒留意?有司機分享約56秒的車Cam(行車紀錄)片段,指途經觀塘時,遇到1輛的士逆線迎面駛至,對方發現出錯時即時扭軚,竟一度霸佔3線去調頭。而根據網上地圖所示,涉事的士駛經路段有清晰指示牌,列明只准直駛,車cam片主不禁揶揄「呢個位居然夠薑車住個客左轉入嚟,果然係專業」,並貼出「影住駕」網上平台截圖,表示已舉報對方。
拍得車cam片段的司機在facebook群組「
」上傳影片,事發於周五(4月12日)9時許,當時他正沿觀塘海濱道行駛,並準備右轉入順業街,不料前方突然出現1輛逆線行駛的士,片主隨即慢駛。涉事的士疑知道行錯路,司機之後扭右軚,曾一度霸佔共3線以便調頭,片主和另外2條行車線的車輛被逼停下,以預留足夠空間予對方,畫面亦看見的士後座疑似載有1名女乘客。
根據網上地圖所示,的士原先應行駛於偉業街,而該處亦有指示牌列明只准直駛,理應不該轉入順業街,故片主不禁驚呼「我以為自己未瞓醒,去咗個平行時空」,揶揄「呢個位居然夠薑車住個客左轉入嚟,果然係專業」。
片段引來網民狠批的士司機,「根本蠢人,周圍Cam,死10次都未夠」、「停佢牌就啱,根本就唔應該揸車」,又嘲諷稱「又係導航嘅錯」、「唔加價點畀罰款」、「唔係咁兜一兜,又點樣跳多兩下(跳錶)」。另有留言好奇「危駕報咗未?」、「有無1823呀」,片主則貼出「影住駕」網上舉報平台截圖,證明已上傳片段投訴對方。
但有人認為「得饒人處且饒人」,「唔小心行錯路,誰都會犯錯!凡事都係人情,可諒則諒」、「架的士入錯咗,佢掉返轉頭係正常做法,唔通叫佢一錯再錯,繼續逆線行駛?」,其他網民則反擊「宜家係X佢掉頭咩?係X佢咁都可以轉左喎」。
(FB「車cam L(香港群組)」)